Midt i Abba-turnéen startet Fredvang Stavangerkameratene sammen med de tidligere idolvinnere Kjartan Salvesen og Glenn Lyse, og The Voice-deltaker Ole Aleksander Mæland. Singelen deres «Bare så du vett det» har solgt til 5 x platina og nådde topp 20 på den offisielle radiolisten og A-listet på P1. Det samme ble oppfølgersingelen «Bare du». Singlene «Vekk meg opp» og «Vil du shallala» solgte begge til gull og debutalbumet til platina. Gruppen hadde pr. 2020 over 60 millioner streams på Spotify. De hadde da tre Norgesturnéer bak seg. En konsert på DNB Arena, som har plass til 5500 tilskuere, ble utsolgt.. Oppfølgeralbumet kom i 2018 og deres 3 album "Kom nærmare" slippes våren 2022.